အာရောဂျံ ပရမံ လာဘံ

အရောဂျံ ပရမံ လာဘံ သည် မြန်မာဆိုရိုးစကား ဖြစ်သည်။ အရောဂျာ ပရမာ လာဘာ ဟုလဲ ဆိုကြသေးသည်။ အဓိပ္ပာယ် အာရောဂျံ ပရမံ လာဘံ: ကျန်းမာခြင်းသည် အမြတ်ဆုံးသော လာဘ်တစ်ပါးဖြစ်သည်။ (အာရောဂျံ - အနာရောဂါကင်းရှင်းကျန်းမာခြင်းသည်၊ ပရမံ - မြတ်သော၊ လာဘံ - လာဘ်မည်၏။) ဆိုလိုသည်မှာ လူတစ်ဦးအတွက် အရေးကြီးဆုံးအရာသည် ရွှေငွေဥစ္စာ သို့မဟုတ် အခြားပြင်ပပစ္စည်းများ မဟုတ်ဘဲ ကျန်းမာခြင်းပင်ဖြစ်သည်။ ကျန်းမာမှသာ အခြားအရာများကို ရှာဖွေနိုင်မည်ဖြစ်ပြီး ဘဝကို အပြည့်အဝ ခံစားနိုင်မည်ဖြစ်သည်။ ဤဆိုရိုးစကားသည် ကျန်းမာရေးကို ထိန်းသိမ်းရန်နှင့် တန်ဖိုးထားရန် အရေးကြီးကြောင်းကို အလေးပေးဖော်ပြသည်။ ကိုးကားချက်များ "အာရောဂျံ ပရမံ လာဘံဟူသော စကားအရ ကျန်းမာခြင်းသည် အကြီးဆုံးသော လာဘ် ဖြစ်သည်။" [၁၂၇၅-ခန့်] ကီညွှန်။ ၇၀။ "မြတ်စွာဘုရား၏ နှုတ်တော်ထွက် အာရောဂျံ ပရမံ လံာဘ ဟူသော ဓမ္မစက်ကို… ဆေးကျမ်းဓာတ်ကျမ်း အခန်းခန်းတို့ကို ကြိုးပမ်းပြုစုတော်မူခဲ့ကြလေသည်။" [၁၃၁၇] ပုံပြဆေး၊ မ၊ ပ။ နိဒါန်း။ ကိုးကား Category:မြန်မာဆိုရိုးစကားများ